### Beslutning

Taget til efterretning med bemærkning om at antallet af behandlede sager forventes at stige i oktober for derved at kunne arbejde med bedre målopfyldelse ift. serviceniveauerne i 1. halvår 2025. Udvalget ønsker fortsat at følge området tæt.

### Sagsfremstilling

## Resume og sagens baggrund

Med afsæt i de aktuelle sagsbehandlingstider for byggesager vedr. sommerhuse, enfamiliehuse og dobbelthuse, har Teknik- og Miljøudvalget besluttet, at udvalget på hvert møde skal orienteres om byggesagsbehandlingen.

## Indstillinger

Chefen for Plan, Byg og Miljø indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Sagsbehandlingen på særligt sommerhuse og enfamiliehuse er udfordret af lange ventetider og ligger langt fra de nationale servicemål, der fremgår af servicemålsaftalen.

Området er generelt udfordret af en større mængde sager end tilsvarende sidste år, men har også været ramt af driftsmæssige udfordringer.

På de månedlige orienteringer ved hvert udvalgsmøde vil administrationen dels fortælle om de faktiske og praktiske tiltag for at nedbringe ventetiden og dels give en status på den aktuelle situation.

## Økonomiske konsekvenser

Ingen.